**projektas**



**RIETAVO SAVIVALDYBĖS TARYBA**

**SPRENDIMAS**

**DĖL MOKESČIO UŽ VAIKŲ IŠLAIKYMĄ RIETAVO SAVIVALDYBĖS IKIMOKYKLINĖSE ĮSTAIGOSE TVARKOS 4 PUNKTO PAKEITIMO**

2014 m. gegužės d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos apsaugos ministro 1999 m. lapkričio 25 d. įsakymu Nr. 510 „Dėl rekomenduojamų paros maistinių ir energijos normų tvirtinimo“ ir atsižvelgdama į Rietavo lopšelio-darželio prašymą, Rietavo savivaldybės taryba  nusprendžia:

1. Pakeisti 2013 m. spalio 24 d. Rietavo savivaldybės tarybos sprendimu Nr. T1 – 158 patvirtintos Mokesčio už vaikų išlaikymą Rietavo savivaldybės ikimokyklinėse įstaigose tvarkos 4 punktą ir jį išdėstyti taip:

„4. Už vaiko išlaikymą ikimokyklinėse įstaigose kiekvieną lankytiną dieną tėvai (globėjai) moka:

4.1. 100 procentų nustatytos vaiko dienos maitinimo kainos. Maitinimo kaina lopšelyje (iki 3 metų amžiaus) – 5,50 Lt, darželyje (nuo 3 metų amžiaus) – 6,80 Lt. Tėvai (globėjai), raštu pateikę prašymą ikimokyklinės įstaigos direktoriui, gali pasirinkti – vieną, du ar tris kartus per dieną vaikas maitinsis įstaigoje ir atitinkamai mokėti 50, 75 arba 100 procentų maitinimo kainos. Maitinimų skaičius gali būti keičiamas nuo kito mėnesio 1 dienos. Tėvai (globėjai) gali atsisakyti maitinimo paslaugų, jeigu vaikas švietimo įstaigoje praleidžia ne daugiau kaip 4 val. per dieną, mokant tik mokestį ugdymo reikmėms;

4.2. 1 Lt dydžio mokestį ugdymo reikmėms paskirstyti taip: 80 procentų šio mokesčio – grupės reikmėms, 20 procentų – įstaigos poreikiams tenkinti;

4.3. mokesčiui vaiko ugdymo reikmėms lengvatos netaikomos“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**AIŠKINAMASIS RAŠTAS PRIE SPRENDIMO**

**,,DĖL MOKESČIO UŽ VAIKŲ IŠLAIKYMĄ RIETAVO SAVIVALDYBĖS IKIMOKYKLINĖSE ĮSTAIGOSE TVARKOS 4 PUNKTO PAKEITIMO“ PROJEKTO**

2014-05-09

Rietavas

**1. Sprendimo projekto esmė.**

Projektu siūloma pakeisti Rietavo savivaldybės ikimokyklinėse įstaigose nustatytą maitinimo kainą.

**2. Kuo vadovaujantis parengtas sprendimo projektas.**

Sprendimo projektasparengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos apsaugos ministro 1999 m. lapkričio 25 d. įsakymu Nr. 510 „Dėl rekomenduojamų paros maistinių ir energijos normų tvirtinimo“, Rietavo lopšelio-darželio prašymu.

**3. Tikslai ir uždaviniai**.

Pakeisti vaiko dienos maitinimo kainą.

**4. Laukiami rezultatai**.

Padidinus maitinimo kainą ugdymo įstaigą lankantys vaikai bus maitinami pagal sveikatos apsaugos ministro įsakyme rekomenduojamas paros maistines ir energijos normas, atsižvelgiant į esamas maisto produktų kainas.

**5. Kas inicijavo sprendimo projekto rengimą.**

Rietavo lopšelis-darželis, Savivaldybės administracijos sveikatos, socialinės paramos ir rūpybos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui reikės Rietavo savivaldybės biudžeto lėšų.

**9. Antikorupcinis vertinimas**.

Nereikalingas.

Sveikatos, socialinės paramos ir rūpybos skyriaus vedėja Jolita Alseikienė